क्रिमिनल (1995 फ़िल्म)
क्रिमिनल 1995 में बनी हिन्दी भाषा की फिल्म है। यह महेश भट्ट द्वारा निर्देशित है। इसमें अक्किनेनी नागार्जुन, रम्या कृष्णा और मनीषा कोइराला अभिनीत है। तेलुगु और हिन्दी भाषाओं में एक साथ फिल्माई गई इस फिल्म का निर्माण तेलुगु में के.एस. रामा राव द्वारा और हिन्दी में विशेष फिल्म्स बैनर के तहत मुकेश भट्ट द्वारा किया गया। इसमें एम॰ एम॰ कीरावणी ने संगीत दिया था (हिंदी में एम॰ एम॰ क्रीम के रूप में श्रेय दिया गया)। यह 1993 की अमेरिकी फिल्म द फ्यूजिटिव से प्रेरित थी। तेलुगु संस्करण 14 अक्टूबर 1994 को जारी हुआ, जबकि हिन्दी संस्करण 21 जुलाई 1995 को जारी हुआ। यह अभिनेता अजीत की आखिरी फिल्म रही।